शिक्षा ही एक ऐसा माध्यम है जिसके द्वारा अभिष्ठ लक्ष्यों तक पहुंचा जा सकता है तथा शिक्षा से ही एक सभ्य समाज की रचना की जा सकती है। यह बातें अखिल भारतीय प्रजापति महा संघ के प्रदेशीय अध्यक्ष राम प्रवेश प्रजापति ने कही। वे रविवार को रामलीला मैदान में आयोजित पूर्वाचल कुम्हार महासंघ की जनपदीय बैठक को सम्बोधित कर रहे थे। उन्होंने प्रजापति समाज को शिक्षा के माध्यम से अपना विकास करने को कहा तथा कहा कि जल्द ही प्रजापति के बच्चों के लिए जिला मुख्यालय पर छात्रावास की स्थापना की जायेगी जिसमें रहकर ये बच्चे कर उच्च शिक्षा ग्रहण कर सकेंगे। इस अवसर पर जिला व ब्लाक कमेटी का गठन भी किया गया जिसमें राजेश प्रजापति को जिलाध्यक्ष, अभिमन्यु प्रजापति को महा मंत्री व ओमप्रकाश प्रजापति को संरक्षक चुना गया। इसके अतिरिक्त रसड़ा ब्लाक हेतु बब्बन प्रजापति को अध्यक्ष तथा मदन प्रजापति को महा सचिव बनाया गया। बैठक में महावीर प्रजापति, गुलाब प्रजापति, केशव, विरेन्द्र, योगेन्द्र, कृपाशंकर, प्रेमचन्द्र, मोती, गनेश, हरिशंकर, श्रीकान्त इत्यादि उपस्थित रहे। अध्यक्षता राजनारायण तथा संचालन अभिमन्यु ने किया।